Ko te 'Aho fakatelituale ko he 'aho fakapule'aga o te Telituale o 'Uvea mo Futuna e fakamanatu i te ta'u fuli i te 'aho 29 o Sulio.
Ne'e ko he 'aho fakapule'aga ne'e fakatu'u e Clovis Logologofolau, pelesita o te Falefono fakatelituale (1990-1992).
Ne'e fia fakama'uhiga kehe e Clovis Logologofolau te 'aho ae ne'e fakatu'u ai te telituale o 'Uvea mo Futuna.
Ne'e gaue tahi Clovis, Mika Tauhavili, pelesita o te fono tu'uma'u mo Jean-Michel Brunet, 'uluaki VAT a te Falefono ki te fakalaka ki mu'a o te 'u gaue a te kau fono.
Ne'e ko te faka'amu i te temi aia ke fakamalohi'i te taki a te fono mo gaue ki te lagafenua o te telituale.
Ne'e fakamanatu te 'uluaki 'aho fakatelituale i te 'aho 29 0 Sulio 1991 aki he laka fakafiafia a te tamaliki ako i Sagato Soane mo te 'uluaki fakahaoga faiva TOP pea toho pepa mo he tohi pāki ne'e fai e te falefono mo Philippe Giraud (Delroisse, Kanata).
Talu te 1991, kua liliu te 'aho 29 o Sulio ko he 'aho fakapule'aga pea mole gaue ai te kaiga i 'Uvea mo Futuna.
E hoko te 'u fakafiafia i 'Uvea pea i Futuna i te ta'u fuli. E māhani mai e fenei tona faka'alu'alu i 'Uvea:
- Hiva fakapule'aga a te 'u fānau ako (La Marseillaise mo Tofa Lavelua)
E toe fakamanatu te 'aho fakatelituale i Niu Kaletonia mo Falani e te haha'i 'uvea mo futuna e ma'uli ai.
